रसोई गैस के दामों में वृद्धि करने पर युवा कांग्रेसियों ने पीएम का पुतला फूंका
भास्कर न्यूज | अम्बाला सिटी
सिटीकेजगाधरी गेट पर युवा कांग्रेसियों ने रसोई गैस के दामों में हुई भारी वृद्धि को लेकर रोष प्रदर्शन करते हुए प्रधानमंत्री नरेंद्र मोदी का पुतला फूंका। रोष प्रदर्शन की अगुवाई अम्बाला युवा कांग्रेस जिला प्रधान गुरु सिमरन सिंह तेजा ने की। प्रधान गुरु सिमरन तेजा ने कहा कि सरकार ने लोगों को भूखे मारने की पूरी तैयारी कर ली है। पहले नोट बंद कर दिए और अब अचानक से रसोई गैस के दामों में 86 रुपए की वृद्धि कर दी गई है। उन्होंने कहा कि जल्द ही प्रधानमंत्री नरेंद्र मोदी इस दमनकारी फैसले को वापस ले, अगर यह फैसला वापस नहीं लिया जाता तो युवा कांग्रेस विधानसभा और संसद का घेराव करेगी। प्रदर्शन के दौरान युवा कांग्रेस के मुलाना हलका प्रधान दुष्यंत चौहान, सिटी प्रधान शंटी धीमान, कैंट प्रधान मनीष राणा ब्लॉक समिति सदस्य फौजी पंजौला, इंडियन नेशनल कांग्रेस सदस्य हनी रैना और सुनीत पूनिया सहित अन्य कांग्रेसी युवा मौजूद रहे।
सिटी में जगाधरी गेट के पास पीएम मोदी का पुतला फूंकते युवा कांग्रेसी।
hin_Deva mai_Deva hin_Deva awa_Deva